
ŠAKIŲ RAJONO SAVIVALDYBĖS  ADMINISTRACIJOS  DIREKTORIUS
ĮSAKYMAS
DĖL PAVEDIMO ORGANIZUOTI ŽEMĖS SKLYPŲ FORMAVIMO IR PERTVARKYMO PROJEKTO RENGIMĄ
2015 m. sausio 20 d. Nr. AT-55
Šakiai
           
Vadovaudamasis Lietuvos Respublikos vietos savivaldos įstatymo 29 straipsnio 8 dalies 1 ir 2 punktais, Lietuvos Respublikos teritorijų planavimo įstatymo 20 straipsnio 6 dalies 2 punktu, Lietuvos Respublikos žemės ūkio ministro ir Lietuvos Respublikos aplinkos ministro 2004 m. spalio 4 d. įsakymu Nr.3D-452/D1-513 (Lietuvos Respublikos žemės ūkio ministro ir Lietuvos Respublikos aplinkos ministro 2014 m. sausio 2 d. įsakymo Nr. 3D-1/D1-1 redakcija) patvirtintomis Žemės sklypų formavimo ir pertvarkymo projektų rengimo ir įgyvendinimo taisyklėmis ir atsižvelgdamas į Liudvikos Salomėjos Blazgienės, atstovaujamos Egidijaus Šerpyčio, pagal 2014 m. sausio 2 d. įgaliojimą registro Nr.1-43, prašymą: 


1. P a v e d u rajono savivaldybės administracijos Architektūros ir urbanistikos skyriui organizuoti žemės sklypo formavimo ir pertvarkymo projekto rengimą, suformuojant žemės sklypą Kosmonautų g.23, Gelgaudiškio m., Šakių r. sav., po nuosavybės teise valdomais statiniais (registro įrašo Nr.70/2744). Žemės sklypo naudojimo paskirtis – kita, naudojimo būdas – vienbučių ir dvibučių gyvenamųjų pastatų  teritorijos.



2. N u s t a t a u, kad projekto rengimo darbai finansuojami projekto rengimą inicijavusios Liudvikos Salomėjos Blazgienės  lėšomis.
                  
3. Įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

